Resolució 263/2019, de 9 de maig
Administració: Ajuntament de Pallejà
Llistat del personal de l'Ajuntament i categoria professional.
Relació desglossada de baixes laborals (causa i durada) i temps d'absentisme laboral de cada persona treballadora durant els anys 2017 i 2018
Altra cosa, ben diferent de demanar-ne el consentiment, és permetre que les persones afectades pugin oposar-se a l'accés quan les seves circumstàncies personals i extraordinàries ho justifiquin, per exemple, en casos en què s'hagi d'evitar la divulgació de la seva identitat i lloc de treball per la vulnerabilitat especial de la persona, si és víctima de violència masclista o si la seva vida o la seva integritat física estan amenaçades.
Només en casos excepcionals, al·legats i justificats per la persona interessada i ponderats per l'Administració, l'accés a les dades identificatives del personal públic pot ser restringit o limitat.
D'acord amb aquesta normativa sectorial relativa a la identificació dels agents policials, i considerant que no s'han acreditat raons que puguin justificar la seva inaplicació a la petició objecte de reclamació, la identificació del personal integrant de les policies locals no es farà, com demana la sol·licitud, per noms i cognoms, sinó indicant-ne el seu TIP.
Les dades desglossades sobre les baixes laborals (causa i durada) i sobre les hores d'absentisme laboral de cada persona treballadora, en la mesura en què es demana individualitzada i associada a cada persona física treballadora de l'Ajuntament, és una dada personal de salut.
L'article 23 LTAIPBG estableix un règim general d'exclusió de l'accés a les dades personals de salut, de manera que només se'n podrà estimar l'accés si la persona reclamant aporta, amb la sol·licitud, el consentiment escrit i exprés de les persones afectades
Identificació d'agents policials.
Número d'expedient de la reclamació: 24/2019
2.a "Llistat complet del personal funcionari i laboral, amb nom, cognoms, categoria professional o grup, anonimitzant les dades la publicació de les quals no sigui legal i fins on permeti la Llei Orgànica 3/2018, de 5 de desembre de Protecció de dades personals i garantia dels drets digitals".
2.b "Desglossament de cadascuna de les baixes laborals (malaltia, maternitat, intervencions quirúrgiques i altres que desconeixem, etc), causes i temps d'hores utilitzades per cada treballador d'aquest Ajuntament per absentisme laboral els anys 2017 i 2018".
L'article 23 de l'LTC i el 9.1 RGPD impedeixen l'accés a la informació sobre les baixes laborals dels treballadors que permetin de manera directa o indirecta la seva identificació.
Això sens perjudici que pugui ser facilitada dita informació de manera anonimitzada."
D'acord amb aquests preceptes, la GAIP és competent per tramitar i resoldre aquesta Reclamació, ja que es presenta en relació amb una resolució presumpta en matèria de dret d'accés a la informació d'un administració obligada per l'LTAIPBG, com l'Ajuntament de Sant Jordi Desvalls (article 3.1.a LTAIPBG).
L'article 42.7 LTAIPBG disposa que la Comissió pot demanar els informes i dades que consideri necessaris per a fonamentar les seves Resolucions, i l'article 33.4 RGAIP fixa en quinze dies el termini de què disposa l'Administració per a l'emissió de l'informe requerit per al GAIP.
La Llei orgànica 3/2018, de 5 de desembre, de protecció de dades personals i garantia dels drets digitals (LOPDGDD) disposa en la seva Disposició Addicional segona que l'accés a la informació pública que contingui dades personals s'haurà de regir pel règim d'accés a dades personals establert a la legislació de transparència, accés a la informació pública i bon govern (Llei 19/2013 en cas d'informació a mans de l'Administració de l'Estat, i LTAIPBG en cas d'informació a mans de les Administracions de Catalunya), pel Reglament (UE) 2016/679 i per la pròpia LOPDGDD.
El Reglament (UE) 2016/679 del Parlament Europeu i del Consell, de 27 d'abril, relatiu a la protecció de les persones físiques pel que fa al tractament de les dades personals (en endavant, RGPD), estableix en el seu article 6 de l'RGPD que el tractament de dades personals ha de comptar amb una base jurídica, que pot ser el consentiment de la persona afectada o qualsevol altra de les circumstàncies que s'hi preveuen, com ara que el tractament sigui necessari per al compliment d'una obligació legal (article 6.1.c RGPD), o per al compliment d'una missió realitzada en interès públic o en exercici dels poders públics (article 6.1.e RGPD), sempre que estigui previst en una norma de dret intern o de la UE, que actuarà com a base jurídica que legitima el tractament de les dades personals (article 6.2 i 3 RGPD)
En el mateix sentit, l' LOPDGD, que transposa aquest reglament europeu, estableix en el seu article 8.1 que està legitimat el tractament de dades personals sense consentiment de la persona afectada quan sigui necessari per al compliment d'una obligació legal establerta en una norma amb rang de llei.
D'acord amb aquest marc regulador de los dades personals, l'LTAIPBG constitueix la base jurídica en forma de norma legal de dret intern que legitima el tractament de les dades personals que es contenen a la informació pública, en la mesura en què estableix l'obligació de les administracions públiques de facilitar, quan li sigui sol·licitada, la informació de què disposin com a conseqüència de l'exercici de les seves funcions, d'acord amb les regles d'accés i el règim de ponderació previstos a la pròpia normativa de transparència (articles 23 i 24 LTAIPBG).
L'article 23 LTAIPBG estableix un règim general d'exclusió de l'accés a dades especialment protegides, com les relatives a la salut, en aquests termes: "Les sol·licituds d'accés a la informació pública han d'ésser denegades si la informació que es vol obtenir conté dades personals especialment protegides, com ara les relatives a la ideologia, l'afiliació sindical, la religió, les creences, l'origen racial, la salut i la vida sexual, i també les relatives a la comissió d'infraccions penals o administratives que no comportin l'amonestació pública a l'infractor, llevat que l'afectat hi consenti expressament per mitjà d'un escrit que ha d'acompanyar la sol·licitud."
En canvi, pel que fa a les dades identificatives del personal al servei de les administracions públiques (que inclouen tant les dades identificatives de la persona, amb nom i cognoms, com les dades identificatives del càrrec o lloc que ocupa dins l'organització administrativa),, l'article 24.1 LTAIPBG n'estableix una regla general d'accés, que admet excepcions en determinats casos en atenció a la concurrència de circumstàncies personals que justifiquin que l'accés resultaria extraordinàriament lesiu dels drets de la persona afectada: "1.
S'ha de donar accés a la informació pública si es tracta d'informació directament relacionada amb l'organització, el funcionament o l'activitat pública de l'Administració que contingui dades personals merament identificatives llevat que, excepcionalment, en el cas concret hagi de prevaler la protecció de dades personals o altres drets constitucionalment protegits."
Per a la resta de dades personals (no especialment protegides, ni merament identificatives del personal públic), caldrà ponderar l'accés de forma casuística, d'acord amb l'article 24.2 LTAIPBG.
L'objecte de la reclamació és obtenir dues informacions, que es regeixen per dos règims o regles d'accés diametralment oposats i que s'avaluaran de manera diferenciada tot seguit:
2.a) Llistat complet del personal funcionari i laboral, amb nom, cognoms i categoria professional o grup.
L'Ajuntament ha estimat parcialment aquesta sol·licitud i ha facilitat el llistat de llocs de treball, però sense indicar el nom de la persona que l'ocupa per considerar que es tracta d'informació protegida per la normativa de protecció de dades.
Altra cosa, ben diferent de demanar-ne el consentiment, és permetre que les persones afectades pugin oposar-se a l'accés atenent a circumstàncies personals i extraordinàries, per exemple, en casos en què s'hagi d'evitar la divulgació de la identitat i lloc de treball per raó de l'especial vulnerabilitat de la persona, si és víctima de violència masclista o si la seva vida o integritat estan amenaçades, entre d'altres.
És de suposar que les persones que pateixin aquestes circumstàncies particulars ho hauran informat als serveis de personal de cada Administració, per tal que adopti les mesures oportunes per garantir la seva seguretat, de manera que presumiblement l'Administració n'estarà puntualment informada.
Igualment, cal pressuposar que, havent transcorregut ja més de quatre anys des de l'entrada en vigor de l'LTAIPBG, les administracions hauran promogut diligentment entre el seu personal el coneixement de les afectacions que el marc legal de transparència comporta en l'esfera de protecció de les seves dades personals (publicitat activa de la identitat i trajectòria professional de les persones responsables dels òrgans administratius, article 9.1.b LTAIPBG; difusió als portals de transparència del resultat de les convocatòries dels processos de provisió de llocs de treball de les administracions i dels processos de promoció professional, article 9.1.e LTAIPBG; publicitat activa dels alts càrrecs, article 9.1.f LTAIPBG; règim general d'accés a les dades identificatives del personal públic, article 24.1 LTAIPBG), de manera que cada persona haurà pogut ja manifestar i acreditar les circumstàncies extraordinàries que, eventualment, puguin justificar la inaplicació d'aquest règim de transparència i accés a les seves dades personals, i l'Administració, després d'avaluar les al·legacions, haurà determinat si resulta justificat excloure-les del règim de publicitat o d'accés.
Per al cas, però, que l'Administració no hagi informat amb caràcter previ al seu personal de les obligacions derivades de l'LTAIPBG en relació amb la difusió de les seves dades personals, haurà d'informar d'aquesta resolució al seu personal, pel canal corporatiu més ràpid i eficient, emplaçant-lo a posar de manifest les circumstàncies personals i extraordinàries que eventualment puguin oposar-se a l'accés, dins del termini indicat a la part resolutiva, amb l'advertiment que no es demana ni es requereix el seu consentiment individual sinó la justificació, si escau, de la presència d'altres drets individuals que puguin veure's danyats per l'accés i que mereixin millor protecció, alterant la ponderació favorable a l'accés que la llei predetermina en el seu article 24.1 LTAIPBG.
Només en aquests casos excepcionals, al·legats i justificats per la persona afectada i ponderats per l'Administració, l'accés a les dades identificatives del personal públic pot ser restringit o limitat.
D'acord amb l'exposat, la desestimació genèrica de l'accés al nom i cognoms de les persones que ocupen llocs de treball que ha resolt l'Ajuntament és contrària a l'LTAIPBG i no queda justificada per la normativa de protecció de dades personals, tal i com estableix la pròpia APDCAT en el seu informe, en dir que "Des del punt de vista dels treballadors/res municipals és obvi que la vinculació de cada persona al lloc de treball que ocupa (amb el detall del grup o categoria professional), facilita informació ocupacional d'aquesta persona de la qual es pot inferir informació sobre la seva titulació, la retribució bruta aproximada, la localitat on treballa, etc.) i la seva divulgació pot afectar la privacitat d'aquestes persones.
En qualsevol cas, es tracta de persones que ocupen llocs de treball públics, i per tant, dins les seves expectatives de privacitat han de comptar amb la possibilitat que qualsevol ciutadà pugui identificar-los com a tals".
Això sens perjudici que pugui limitar-se parcialment l'accés a la identificació d'una persona quan concorrin circumstàncies extraordinàries degudament acreditades i valorades per l'Administració.
La Llei 4/2003, de 7 d'abril, d'ordenació del sistema de seguretat pública de Catalunya, disposa en l'article 25 ter que " Tots els membres dels cossos de policies locals han de portar un document d'acreditació professional." (...)
"En aquest document hi ha de figurar, com a mínim, el municipi de pertinença, la identificació de la categoria professional i el número de registre individual.
S'ha de garantir, en qualsevol cas, la visibilitat de la identificació", de manera que l'obligació dels agents d'identificar-se davant la ciutadania prevista en l'article 10.tercer.a) de la Llei 16/1991, de 10 de juliol, de les policies locals, s'acompleix amb la incorporació a la seva uniformitat del número d'identitat professional o TIP, segons estableix en el cas de les policies locals la Resolució INT/1431/2017, de 15 de juny, per la qual es dona publicitat a les característiques de la nova uniformitat de les policies locals de Catalunya (article 2), d'igual manera que ho preveuen respectivament per als altres cossos de seguretat el Decret 217/2008, de 4 de novembre, sobre la utilització del número d'identitat professional en determinades peces dels uniformes de la Policia de la Generalitat-Mossos d'Esquadra, i la Instrucció 13/2007, de 14 de setembre, sobre l'ús del número d'identificació personal en la uniformitat dels Cossos i Forces de Seguretat de l'Estat.
D'acord amb aquesta normativa sectorial relativa a la identificació dels agents policials, i considerant que no s'han acreditat raons que puguin justificar la seva inaplicació a la petició objecte de reclamació, la identificació del personal integrant de les policies locals no es farà, com demana la sol·licitud objecte de reclamació, per noms i cognoms, sinó indicant-ne el seu TIP.
L'estimació, en aquests termes, del dret d'accés a les dades identificatives del personal de l'Ajuntament objecte de reclamació coincideix amb el criteri de l'APDCAT, que conclou el seu informe afirmant que " la normativa de protecció de dades no impediria l'accés per part del reclamant al llistat de persones treballadores de l'Ajuntament, en que consti el nom, cognoms i grup categoria professional, tret de les persones del cos de la policia local que hauran d'esser identificades amb el respectiu número d'identificació (TIP), i d'aquells supòsits en que puguin concórrer circumstàncies personals que aconsellin fer prevaldre privacitat del treballador/ra afectada."
2.b) desglossament de cadascuna de les baixes laborals (malaltia, maternitat, intervencions quirúrgiques i altres que es desconeixen, etc.), les causes i el temps d'hores utilitzades per cada treballador d'aquest Ajuntament per absentisme laboral els anys 2017 i 2018.
Les dades desglossades sobre cadascuna de les baixes, les causes i les hores d'absentisme laboral que han generat per a cada persona treballadora, en la mesura en què aquesta informació es demana individualitzada i associada a cada persona física treballadora de l'Ajuntament identificada, s'ha de considerar una dada personal de salut.
L'article 4.15 del RGPD defineix les dades de salut com a aquelles dades personals relatives a la salut física o mental d'una persona física, inclosa la prestació de serveis d'atenció sanitària que desvetllin informació sobre el seu estat de salut, i l'article 9.1 RGPD inclou les dades de salut dins la categoria especial de dades i en prohibeix el seu tractament, tret que s'aporti el consentiment de la persona afectada (article 9.2.a RGPD) o el tractament sigui necessari per a la protecció de la seva vida o finalitats d'interès públic previstes en l'apartat 2 del mateix article.
En la mateixa línia, l'article 23 LTAIPBG estableix un règim general d'exclusió de l'accés a les dades personals de salut, de manera que només se'n podrà estimar l'accés si la persona reclamant aporta, amb la sol·licitud, el consentiment escrit i exprés de les persones afectades.
D'acord amb aquesta normativa, escau desestimar l'accés a aquesta informació confirmant, en aquest punt, la resolució de l'Ajuntament.
Aquesta determinació coincideix amb el criteri de l'APDCAT, que en el seu informe conclou que "l'article 23 de l'LTC i el 9.1 RGPD impedeixen l'accés a la informació sobre les baixes laborals dels treballadors que permetin de manera directa o indirecta la seva identificació".
Així mateix, l'article 25.2.k RGAIP preveu la publicació en el web de la Comissió dels casos que els seus requeriments han estat desatesos pels subjectes obligats i que se'n faci difusió metres duri l'incompliment.
Sobre la base dels antecedents i fonaments jurídics exposats, el Ple de la GAIP, en la sessió de 9 de maig, resol per unanimitat:
En el cas dels agents de la policia local, es substituirà el nom i cognoms pel TIP.
La GAIP valorarà les al·legacions presentades i resoldrà sobre l'afectació de l'accés o de l'executivitat d'aquesta Resolució que se'n derivin, informant-ne a l'Ajuntament per tal que ho tingui en compte en l'execució d'aquesta Resolució.